กฎกระทรวงกำหนดแบบเครื่องหมายคำรับรองเครื่องชั่งตวงวัด พ.ศ. 2560กฎกระทรวง กำหนดแบบเครื่องหมายคำรับรองเครื่องชั่งตวงวัด พ.ศ. ๒๕๖๐อาศัยอำนาจตามความในมาตรา ๕ วรรคหนึ่ง และมาตรา ๓๐ วรรคสี่ แห่งพระราชบัญญัติมาตราชั่งตวงวัด พ.ศ. ๒๕๔๒ ซึ่งแก้ไขเพิ่มเติมโดยพระราชบัญญัติมาตราชั่งตวงวัด (ฉบับที่ ๓) พ.ศ. ๒๕๕๗ รัฐมนตรีว่าการกระทรวงพาณิชย์ออกกฎกระทรวงไว้ ดังต่อไปนี้มาตรา 1 ข้อ ๑ ให้ยกเลิกข้อ ๘๕ และข้อ ๘๖ แห่งกฎกระทรวงกำหนดเครื่องวัดที่อยู่ในบังคับแห่งพระราชบัญญัติมาตราชั่งตวงวัด พ.ศ. ๒๕๔๒ ชนิด ลักษณะ รายละเอียดของวัสดุที่ใช้ผลิต อัตราเผื่อเหลือเผื่อขาด และคำรับรองของเครื่องชั่งตวงวัด และหลักเกณฑ์และวิธีการจดทะเบียนเครื่องหมายเฉพาะตัว พ.ศ. ๒๕๔๖มาตรา 2 ข้อ ๒ เครื่องหมายคำรับรองของสำนักงานกลางหรือสำนักงานสาขาให้เป็นไปตามแบบ ดังต่อไปนี้ (๑) ในกรณีที่เป็นการให้คำรับรองโดยพนักงานเจ้าหน้าที่ตามมาตรา ๓๐ หรือการให้คำรับรองโดยส่วนราชการ หน่วยงานของรัฐ องค์การของรัฐ หรือรัฐวิสาหกิจตามมาตรา ๓๑ ให้ใช้เครื่องหมายคำรับรองเป็นรูปขอบนอกของตราครุฑตามแบบ ชว. ๑๐๐๑มาตรา 2 ท้ายกฎกระทรวงนี้ (๒) ในกรณีที่เป็นการให้คำรับรองโดยผู้รับใบอนุญาตตามมาตรา ๔๑ ให้ใช้เครื่องหมายคำรับรองเป็นรูปตัวอักษร "ชว" ตามแบบ ชว. ๑๐๐๒ ท้ายกฎกระทรวงนี้มาตรา 3 ข้อ ๓ เครื่องหมายคำรับรองตามข้อ ๒ มี ๕ ชนิด ดังต่อไปนี้ (๑) ชนิดตราตอกประทับ ให้ทำเป็นตรานูนเมื่อประทับลงบนเครื่องชั่งตวงวัดแล้ว ทำให้เกิดเป็นรอยรูปของเครื่องหมายคำรับรอง (๒) ชนิดคีมบีบประทับ ด้านหนึ่งเป็นตราเครื่องหมายคำรับรอง อีกด้านหนึ่งเป็นหมายเลขประจำคีมบีบประทับของสำนักงานกลางมาตรา 3 ให้ทำเป็นตราร่องทั้งสองด้านซึ่งเมื่อประทับลงบนที่ประทับตราเครื่องหมายคำรับรองของเครื่องชั่งตวงวัดแล้วทำให้เกิดเป็นรอยนูนรูปของเครื่องหมายคำรับรองและหมายเลขนั้น (๓) ชนิดแถบผนึกมาตรา 3 ต้องทำให้แถบผนึกติดแน่นบนเครื่องชั่งตวงวัดในลักษณะที่ถ้าแกะออกแล้วแถบผนึกดังกล่าวต้องขาดแยกออกจากกันหรือชำรุดหรือเสียสภาพเดิมจนไม่สามารถใช้ได้อีก (๔) ชนิดฉลุพ่นทราย ให้ทำเป็นฉลุเป็นตราเครื่องหมายคำรับรองใช้สำหรับพ่นทรายผ่านรอยฉลุทำให้เกิดเป็นรูปของเครื่องหมายคำรับรองบนผิวของเครื่องชั่งตวงวัด (๕)มาตรา 3 ชนิดซีล (Seal) ให้ด้านบนของซีลมีตราเครื่องหมายคำรับรองและหมายเลขลำดับของซีลกำกับไว้ โดยเครื่องหมายคำรับรองและหมายเลขลำดับของซีลต้องอ่านง่าย ชัดเจน ลบเลือนยาก และไม่สามารถทำลายซีลได้โดยง่าย เครื่องหมายคำรับรองตามวรรคหนึ่ง ให้มีขนาดตามความเหมาะสมของขนาดเครื่องชั่งตวงวัดให้ไว้ ณ วันที่ ๑๕ มีนาคม พ.ศ. ๒๕๖๐ อภิรดี ตันตราภรณ์ รัฐมนตรีว่าการกระทรวงพาณิชย์แบบ ชว. ๑๐๐๑ แบบเครื่องหมายคำรับรองที่เป็นการให้คำรับรองโดยพนักงาน เจ้าหน้าที่ตามมาตรา ๓๐ แห่งพระราชบัญญัติมาตราชั่งตวงวัด พ.ศ. ๒๕๔๒ ซึ่งแก้ไขเพิ่มเติมโดยพระราชบัญญัติมาตราชั่งตวงวัด (ฉบับที่ ๓) พ.ศ. ๒๕๕๗ และแบบเครื่องหมายคำรับรองที่เป็นการให้ คำรับรองโดยส่วนราชการ หน่วยงานของรัฐ องค์การของรัฐหรือรัฐวิสาหกิจตามมาตรา ๓๑ แห่งพระราชบัญญัติ มาตราชั่งตวงวัด พ.ศ. ๒๕๔๒แบบ ชว. ๑๐๐๒ แบบเครื่องหมายคำรับรองที่เป็นการให้คำรับรองโดยผู้รับใบอนุญาต ตามมาตรา ๔๑ แห่งพระราชบัญญัติมาตราชั่งตวงวัด พ.ศ. ๒๕๔๒หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่แบบเครื่องหมายคำรับรองของสำนักงานกลางหรือสำนักงานสาขาตามกฎกระทรวงกำหนดเครื่องวัดที่อยู่ในบังคับแห่งพระราชบัญญัติมาตราชั่งตวงวัด พ.ศ. ๒๕๔๒ ชนิด ลักษณะ รายละเอียดของวัสดุที่ใช้ผลิต อัตราเผื่อเหลือเผื่อขาด และคำรับรองของเครื่องชั่งตวงวัดและหลักเกณฑ์และวิธีการจดทะเบียนเครื่องหมายเฉพาะตัว พ.ศ. ๒๕๔๖ ยังไม่เหมาะสมและสอดคล้องกับลักษณะของเครื่องชั่งตวงวัดทุกประเภทและชนิดที่ใช้อยู่ในปัจจุบัน สมควรปรับปรุงแบบเครื่องหมายคำรับรองดังกล่าวและกำหนดเป็นกฎกระทรวงฉบับใหม่เป็นการเฉพาะ เพื่อความสะดวกในการใช้บังคับกฎหมาย จึงจำเป็นต้องออกกฎกระทรวงนี้มาตรา ฉบับที่ 2 กฎกระทรวงกำหนดแบบเครื่องหมายคำรับรองเครื่องชั่งตวงวัด (ฉบับที่ ๒) พ.ศ. ๒๕๖๕หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่ปัจจุบันมีเครื่องผนึกรูปแบบใหม่ คือ ชนิดซีล (Seal) ซึ่งมีความคงทน แข็งแรง รวมทั้งสามารถตรวจสอบ ติดตามเครื่องชั่งตวงวัดที่ได้รับการตรวจสอบและให้คำรับรองจากพนักงานเจ้าหน้าที่ได้อย่างสะดวก รวดเร็วและสามารถป้องกันการแก้ไขหรือดัดแปลงเครื่องชั่งตวงวัดได้โดยง่าย สมควรที่จะได้นำมากำหนดให้ใช้เป็นเครื่องหมายคำรับรอง ชนิดซีล (Seal) โดยแก้ไขเพิ่มเติมกฎกระทรวงกำหนดแบบเครื่องหมายคำรับรองเครื่องชั่งตวงวัด พ.ศ. ๒๕๖๐ ให้ครอบคลุมแบบเครื่องหมายคำรับรองดังกล่าว จึงจำเป็นต้องออกกฎกระทรวงนี้